Legal Document

Category: 42

Text:
8. ΒΑΣΙΛΙΚΟΝ ΔΙΑΤΑΓΜΑ της 28/29 Δεκ. 1945 (ΦΕΚ Α΄ 318) Περί Διοικήσεως, Διαχειρίσεως και Λειτουργίας του Κεντρικού Ταμείου Γεωργίας, Κτηνοτροφίας και Δασών. Δια του άρθρ. 19 του Β.Δ. 284/1961 (κατωτ. αριθ. 19) κατηργήθησαν αι αντικείμεναι προς το Δ/μα τούτο διατάξεις του παρόντος. Αι παρατιθέμεναι κατωτέρω διατάξεις έχουν εφαρμογήν, βάσει του αυτού ως άνω άρθρ. 19 ως αναφερόμεναι εις θέματα μη ρυθμιζόμενα υπό του Β.Δ. 284/1961. Έχοντες υπόψη τας διατάξεις των άρθρ. 2,3,4,5,7,8 και 14 του Νόμ. 389/1943 περί τροποποιήσεως και συμπληρώσεως των διατάξεων «περί Υπηρεσίας Γεωργικών Οργανισμών και Ιδρυμάτων του Υπουργείου Γεωργίας, Κ.Τ.Γ.Κ. και Δασών κλπ.» και παρελθούσης απράκτου της ταχθείσης προθεσμίας προς γνωμοδότησιν εις το Συμβούλιον Επικρατείας, προτάσει των ημετέρων επί των Οικονομικών και Γεωργίας Υπουργών απεφασίσαμεν και διατάσσομεν: Επωνυμία και Έδρα Άρθρ.1.-Ο δυνάμει του άρθρ. 12 του Νόμ. 574/37 ως ούτος αντεκατεστάθη υπό του άρθρ. 2 του Νόμ. 389/43 λειτουργών Οικονομικός Οργανισμός υπό τον τίτλον Κεντρικόν Ταμείον Γεωργίας, Κτηνοτροφίας και Δασών (Κ.Τ.Κ.Γ. και Δασών) αποτελεί Νομικόν Πρόσωπον Δημοσίου Δικαίου λειτουργεί παρά τω Υπουργείω Γεωργίας τελεί δε υπό την ανωτάτην εποπτείαν και τον έλεγχον του Υπουργείου Γεωργίας. ……………………………………………………… Διοίκησις Άρθρ.10.-Οι υπάλληλοι του Κεντρικού Ταμείου Γεωργίας Κτηνοτροφίας και Δασών οφείλουσι να καταβάλλωσι πάσαν επιμέλειαν κατά την ενάσκησιν της Υπηρεσίας των, να εκτελώσι προθύμως και πειθαρχικώς τας εντολάς των Προϊσταμένων των και να συμπεριφέρωνται κοσμίως και αξιοπρεπώς προς τούτους και τους συναδέλφους των ως και προς το μετά του Ταμείου συναλλασσόμενον κοινόν. Γενικώς οι υπάλληλοι του Ταμείου έχουσιν άπασας τας υποχρεώσεις των δημοσίων υπαλλήλων. Αι ώραι εργασίας των υπαλλήλων ορίζονται αι των Υπουργείου Γεωργίας εκτός αν άλλως ήθελε αποφασίση το Δ. Συμβούλιον. Παρά του Ταμείου τηρείται βιβλίον παρουσίας εις το οποίον υπογράφουσι κατά την προσέλευσιν και αναχώρησιν εκ της Υπηρεσίας πάντες οι υπάλληλοι και υπηρέται του Ταμείου. Παρά τω ως άνω Ταμείω τηρούνται ατομικοί φάκελλοι απάντων των υπαλλήλων και υπηρετών εις τους οποίους περιλαμβάνονται πάντα τα στοιχεία της υπηρεσιακής καταστάσεως αυτών. Επίσης παρά τω Ταμείω τηρείται μητρώον των ιδίων υπαλλήλων και υπηρετών εν τω οποίω σημειούνται άπασαι αι υπηρεσιακαί μεταβολαί τούτων. Άρθρ.11.-Οι υπάλληλοι του Κεντρικού Ταμείου Γεωργίας Κτηνοτροφίας και Δασών δύναται να εξέρχωνται της έδρας των προς εκτέλεσιν υπηρεσίας μόνον κατόπιν διαταγής του Υπουργού Γεωργίας, του Προέδρου του Ταμείου ή του Διευθυντού Γεωργικών Οργανισμών και Ιδρυμάτων. Άρθρ.12.-Το Κεντρικόν Ταμείον Γεωργίας, Κτηνοτροφίας και Δασών τηρεί ιδίαν σφραγίδα σχήματος κυκλικού αναγράφουσαν κυκλικώς τας λέξεις  «Κεντρικόν Ταμείον Γεωργίας Κτηνοτροφίας και Δασών», και εις το μέσον τας λέξεις «Έδρα εν Αθήναις». Πληρωμή Εξόδων Άρθρ.17.-1 ……………………….……………... 10…………………………………………………… Κατά την περίοδον της καταπολεμήσεως του δάκου ελαίας ή άλλων ασθενειών των δένδρων δύναται το Συμβούλιον να προβαίνη εις την πρόσληψιν του αναγκαίου ημερομισθίου προσωπικού όπερ απολύεται ένα μήνα μετά την λήξιν της καταπολεμήσεως. …………………………………………………… Άρθρ.23.-Άπαντα τα εν τω παρόντι Δ/τι αναγραφόμενα χρηματικά όρια δύνανται να αυξομειώνται κατόπιν αποφάσεως του Υπουργού της Γεωργίας μετά γνώμην του Διοικητικού Συμβουλίου του Ταμείου. Αι αποφάσεις αύται δέον να δημοσιεύωνται δια της Εφημερίδος της Κυβερνήσεως. Δύνανται όμως παρισταμένης επειγούσης ανάγκης και ρητώς κατονομαζομένης εν τη αποφάσει, να εκτελώνται και προ της δημοσιεύσεως αυτών. Άρθρ.3.-Το Κεντρικόν Ταμείον Γεωργίας, Κτηνοτροφίας και Δασών διοικείται υπό Διοικητικού Συμβουλίου αποτελουμένου: (Περί της συγκροτήσεως του Δ.Σ. βλ. άρθρ. 3 Β.Δ. 22 Μαΐου/12 Ιουν. 1946, κατωτ. αριθ. 9). …………………………………………………… Μέλος αδικαιολογήτως απουσίαζον επί τρεις, κατά σειράν, συνεδριάσεις καλείται υπό του Προέδρου να δικαιολογήση τας απουσίας του, μη θεωρηθείσης δε επαρκούς της δικαιολογίας του ο Πρόεδρος αναφέρεται εις το Υπουργείον Γεωργίας. …………………………………………………… Τα μέλη και ο Γραμματεύς του Συμβουλίου δικαιούνται αποζημιώσεως κατά συνεδρίασιν κατά τα υπό του υπ’ αριθ. 1786/1942 Ν.Δ/τος οριζόμενα. …………………………………………………… 16.Β.α.7-8 Κεντρικό Ταμείο Γεωργίας,Κτηνοτροφίας και Δασών Το Κεντρικόν Ταμείον Γεωργίας Κτηνοτροφίας και Δασών εκπροσωπείται εις όλας αυτού τας σχέσεις έναντι των λοιπών αρχών και των τρίτων και ενώπιον των Δικαστηρίων Τακτικών και Διοικητικών ως και πάσης Δικαστικής Αρχής παρά του Υπουργού της Γεωργίας, όστις και υπογράφει πάντα τα σχετικά έγγραφα εκτός εκείνων ων δι’ αποφάσεώς του ανέθηκεν ή αναθέτει εκάστοτε την υπογραφήν εις τον Διευθυντήν της Διευθύνσεως Γεωργικών Οργανισμών και Ιδρυμάτων. Ενώπιον των δικαστηρίων και Δικαστικών αρχών ο Υπουργός ως εκπροσωπών το Ταμείον παρίσταται δι’ ενός των Νομικών Συμβούλων του Κράτους οριζομένου υπό του Υπουργού των Οικονομικών μετά πρότασιν του Υπουργού της Γεωργίας, εν δε ταις Επαρχίαις δια του εκάστοτε υπό του Υπουργού της Γεωργίας πληρεξουσιοδοτημένου Παρέδρου του Νομικού Συμβουλίου ή Δικαστικού Αντιπροσώπου. Δύναται να παρίσταται και δια πληρεξουσίου δικηγόρου διοριζομένου υπό του Υπουργού της Γεωργίας. Δια τον Νομικόν Σύμβουλον ή τον πληρεξούσιον δικηγόρον δύναται να ορίζηται υπό του Διοικητικού Συμβουλίου μηνιαία αποζημίωσις εγκρινομένη παρά του Υπουργού της Γεωργίας. Οι εις το Ταμείον επιβαλλόμενοι δια δικαστικών αποφάσεων όρκοι δίδονται παρά του Υπουργού της Γεωργίας τηρουμένων των διατάξεων του Νόμ. ΠΙΣΤ΄του 1881 άρθρ. 2 και 3, εν τω Καταστήματι του Υπουργείου Γεωργίας διατυπούνται δε κατά τον τύπον του πιστεύειν και μη γιγνώσκειν και αν άλλως διετυπώθη ο όρκος ποιείται ο Υπουργός την τροποποίησιν κατά την δόσιν του όρκου. Ο Γραμματεύς επιμελείται της συγκεντρώσεως των θεμάτων παρά των διαφόρων διευθύνσεων, συντάσσει την ημερησίαν διάταξιν υπό τας οδηγίας του Προέδρου και επιδίδει τας προσκλήσεις εις τα μέλη, συντάσσει τα πρακτικά των Συνεδριάσεων και επιμελείται της κοινοποιήσεως των αποφάσεων του Διοικητικού Συμβουλίου του Ταμείου εις την Διεύθυνσιν Γεωργικών Οργανισμών και Ιδρυμάτων και τας λοιπάς αρμοδίας Υπηρεσίας του Υπουργείου Γεωργίας, τηρεί το βιβλίον πρακτικών τω συνεδριάσεων ως και παν έτερον βιβλίον ούτινος η τήρησις ήθελε κριθή αναγκαία υπό του Διοικητικού Συμβουλίου κατά τα κατωτέρω εν άρθρ. 4 παρ. 2. …………………………………………………… Υπηρεσία Κεντρικού Ταμείου Άρθρ.4.-(Κατηργήθη δια του άρθρ. 9 Β.Δ. της 9 Οκτ./7 Νοεμ. 1959, ανωτ. σελ. 182, 21). Άρθρ.5.-1.Το Προσωπικόν του Κεντρικού Ταμείου Γεωργίας, Κτηνοτροφίας και Δασών είναι μόνιμον. 2.Αι Οργανικαί θέσεις του μονίμου προσωπικού του Ταμείου και οι βαθμοί αυτού ορίζονται ως κάτωθι: α)23 θέσεις λογιστών επί βαθμώ γραφέως Α΄ μέχρι και του Εισηγητού. β)3 θέσεις γραμματέων β΄ ή α΄ τάξεως ή Εισηγητού. γ)18 θέσεις γραφέων β΄ ή α΄ τάξεως. δ)2 θέσεις αρχειοφυλάκων επί βαθμώ γραφέως μέχρι και του Εισηγητού. ε)5 θέσεις δακτυλογράφων επί βαθμώ γραφέως β΄ή α΄τάξεως και ς)5 θέσεις κλητήρων β΄ή α΄τάξεως. ζ)3 θέσεις καθαριστριών επί βαθμώ κλητήρος β΄ τάξεως. η)2 θέσεις νυκτοφυλάκων επί βαθμώ κλητήρος β΄ ή α΄τάξεως. Αι θέσεις των δακτυλογράφων δύνανται ν’ αυξηθώσι ελαττουμένων αντιστοίχως των θέσεων των γραφέων δι’ αποφάσεως του Υπουργού Γεωργίας. Άρθρ.6.-Αι εκάστοτε περί προσόντων βαθμού εισόδου, τρόπου προσλήψεως, απολύσεως, προαγωγών, οδοιπορικών εξόδων, ημερησίων αποζημιώσεων και πειθαρχικών ποινών, αδειών πάσης φύσεως δια τους μονίμους υπαλλήλους και υπηρέτας της Κεντρικής Υπηρεσίας του Υπουργείου Γεωργίας, ισχύουσαι γενικαί ή ειδικαί διατάξεις εφαρμόζονται και δια τους υπαλλήλους και υπηρέτας του Κεντρικού Ταμείου Γεωργίας, Κτηνοτροφίας και Δασών εκτός αν άλλως ορίζεται δια του παρόντος. Κατά τα λοιπά εφαρμόζονται αι περί Ν.Π.Δ.Δ. ισχύουσαι διατάξεις. Οι διορισμοί και πάσα μεταβολή καταστάσεως των υπαλλήλων και υπηρετών του Κεντρικού Ταμείου Γεωργίας, Κτηνοτροφίας και Δασών ενεργούνται δι’ αποφάσεως του Υπουργού Γεωργίας μετά πρότασιν του Διοικητικού Συμβουλίου του Ταμείου. Πάσα απόφασις του Υπουργού Γεωργίας ή του Δ.Σ. του Κ.Τ.Γ.Κ. και Δασών αφορώσα διορισμόν, προαγωγήν, απόλυσιν προσωρινήν ή οριστικήν και υποβιβασμόν των υπαλλήλων και υπηρετών του Κ.Τ.Γ. και Δασών δημοσιεύεται εις την Εφημερίδα της Κυβερνήσεως. Ο διοριζόμενος υπάλληλος ή υπηρέτης πριν ή αναλάβη τα καθήκοντά του δίδει ενώπιον του Διευθυντού της Διευθύνσεως Γεωργικών Οργανισμών και Ιδρυμάτων τον νενομισμένων όρκον. Περί της δόσεως του όρκου συντάσσεται πρακτικόν όπερ κατατίθεται εις τον ατομικόν φάκελλον του υπαλλήλου ή υπηρέτου. Άρθρ.7.-Κατά την πρώτην εφαρμογήν του παρόντος τας κατά το άρθρ. 5 θέσεις δύνανται να καταλαμβάνουν μονιμοποιούμενοι οι ήδη υπηρετούντες υπάλληλοι εν τω Ταμείω κατά τα κατωτέρω οριζόμενα. Τας θέσεις λογιστών δύνανται κατά την πρώτην εφαρμογή του παρόντος να καταλάβωσιν  μονιμοποιούμενοι    και     μη     κεκτημένοι      από(Αντί της σελ. 191(α) Σελ. 191(β) 227-019 Κεντρικό Ταμείο Γεωργίας,Κτηνοτροφίας και Δασών 16.Β.α.8 λυτήριον Εμπορικής Σχολής έκτακτοι ή ημερομίσθιοι υπάλληλοι οπωσδήποτε υπηρετούντες παρά τω Κεντρικώ Ταμείω εφ’ όσον κέκτηνται απολυτήριον Γυμνασίου ή άλλης ισοτίμου Σχολής και πενταετή τουλάχιστον λογιστικήν πείραν κρινομένην υπό του Δ.Σ. του Ταμείου. Την θέσιν αρχειοφύλακος καταλαμβάνει ο κεκτημένος απολυτήριον Γυμνασίου ή μέσης Εμπορικής Σχολής. Δια την ένταξιν των μονιμοποιηθησομένων υπαλλήλων και υπηρετών εις οργανικάς θέσεις και την κατάταξιν τούτων εις βαθμούς λαμβάνεται υπ’ όψιν πλην των προσόντων αυτών και ο χρόνος προϋπηρεσίας των παρά τω Κεντρικώ Ταμείω Γ.Κ. και Δασών ή παρά τω Δημοσίω ή παρά τη τέως Ε.Α.Π. ή παρ’ άλλοις Οργανισμοίς. Η μονιμοποίησις, ένταξις και κατάταξις ενεργείται δι’ αποφάσεως του Υπουργού Γεωργίας μετά πρότασιν του Διοικητικού Συμβουλίου του Ταμείου στηριζομένην εις γνωμοδότησιν τριμελούς Επιτροπής αποτελουμένην εκ του Διευθυντού της Δ/νσεως Γεωργικών Οργανισμών και Ιδρυμάτων και δύο Οργανικών Τμηματαρχών της αυτής Διευθύνσεως και με ελάχιστον όριον υπολογισμού παραμονής από του αρχικού διορισμού εις τον αυτόν βαθμόν την τετραετίαν. Οι κατά την ισχύν του παρόντος υπηρετούντες και μη μονιμοποιηθησόμενοι έκτακτοι ή ημερομίσθιοι υπάλληλοι του Ταμείου κατανέμωνται εις τας παρά του Κεντρικού Ταμείου εξυπηρετουμένας Υπηρεσίας ως ημερομίσθιοι με τας ας λαμβάνουσιν αποδοχάς. Δια τους ανωτέρω υπαλλήλους έχουσιν εφαρμογήν αι δια τους μονίμους υπαλλήλους του Ταμείου ισχύουσαι διατάξεις περί αδειών, πειθαρχικών ποινών, οδοιπορικών εξόδων και ημερησίων αποζημιώσεων. Άρθρ.8.-Τας κανονικάς αδείας εις τους υπαλλήλους ή υπηρέτας του Ταμείου χορηγεί το Δ. Συμβούλιον του Ταμείου κατά την κρίσιν του και αναλόγως των αναγκών της Υπηρεσίας. Δύναται επίσης να χορηγήση κανονικήν άδειαν απουσίας μέχρις οκτώ ημερών ο Δ/ντής της Δ/σεως Γεωργικών Οργ. και Ιδρυμάτων. Επιτρέπεται ανάκλησις ή διακοπή χορηγηθείσης κανονικής αδείας εφ’ όσον επιβάλλουν τούτο ανάγκαι της Υπηρεσίας. Η ανάκλησις ή διακοπή της αδείας γίνεται δια διαταγής του Διευθυντού Γεωργ. Οργανισμών και Ιδρυμάτων όστις και αναφέρει σχετικώς εις το Διοικητικόν Συμβούλιον του Ταμείου. Ο τυχών κανονικής αδείας υποχρεούται να κάμη χρήσιν ταύτης εντός δεκαημέρου από της κοινοποιήσεως του εγκριτικού εγγράφου αναφέρων περί τούτου εγγράφως, άλλως η άδεια θεωρείται ως ανακληθείσα. Εις εξαιρετικάς περιπτώσεις κρινομένας υπό του Διοικητικού Συμβουλίου του Ταμείου επιτρέπεται η χορήγησις κανονικής αδείας άνευ αποδοχών μέχρις ενός μηνός μετά την λήξιν της μετ’ αποδοχών τοιαύτης μετ’ απόφασιν του ιδίου Συμβουλίου. Υπέρβασις της μετ’ αποδοχών αδείας εφ’ όσον ο υπάλληλος δεν ήθελε τελικώς τύχη άνευ αποδοχών αδείας συνεπάγεται δια τον υπάλληλον ή υπηρέτην την στέρησιν των αποδοχών του δια το διάστημα της απουσίας, ασχέτως προς την πειθαρχικήν του δίωξιν. Σελ. 192(β) 227-020 Αι αναρρωτικαί άδειαι χορηγούνται ομοίως δι’ αποφάσεως του Διοικητικού Συμβουλίου του Ταμείου βάσει γνωματεύσεως ενός ή δύο ιατρών οριζομένων υπό του αυτού Συμβουλίου όπερ, καθορίζει και την καταβλητέαν εις τους ιατρούς αποζημίωσιν είτε μηνιαίως είτε δι’ εκάστην εξέτασιν υπαλλήλου ή υπηρέτου. Άρθρ.9.-Την πειθαρχικήν εξουσίαν επί πάντων των υπαλλήλων του Ταμείου ασκεί το Διοικητικόν Συμβούλιον, ο Πρόεδρος αυτού και ο Διευθυντής Γεωργικών Οργανισμών και Ιδρυμάτων. Αι ποιναί της επιπλήξεως και του προστίμου επιβάλλονται υπό του Προέδρου ή του Διευθυντού Γεωργικών Οργανισμών και Ιδρυμάτων, άπασαι δε αι λοιπαί υπό του Διοικητικού Συμβουλίου του Ταμείου. Κατά της υπό του Προέδρου ή του Διευθυντού Γεωργικών Οργανισμών και Ιδρυμάτων επιβαλλομένης ποινής του προστίμου, εφ’ όσον τούτο υπερβαίνει το ήμισυ των μηνιαίων αποδοχών του τιμωρηθέντος, επιτρέπεται προσφυγή ενώπιον του Διοικητικού Συμβουλίου εντός δεκαπενθημέρου προθεσμίας από της κοινοποιήσεως εις τον τιμωρηθέντα του σχετικού εγγράφου. Το Διοικητικόν Συμβούλιον δύναται να μειώση ή να ακυρώση ή να επαυξήση την επιβληθείσαν ποινήν. Οι προσωρινώς απολυόμενοι υπάλληλοι στερούνται των αποδοχών ως και πάσης άλλης χρηματικής παροχής δια τον χρόνον της απολύσεώς των. Ο Δ/ντής Γεωργ. Οργανισμών και Ιδρυμάτων δύναται να θέτη εκτός υπηρεσίας υπάλληλον του Ταμείου καθ’ ου ηγέρθησαν σοβαραί υπόνοιαι περί ανωμαλιών εις την εμπιστευθείσαν εις αυτόν διαχείρισιν ή υπηρεσίαν, και εφ’ όσον εγένετο έναρξις πειθαρχικής διώξεώς του, αναφέρων περί τούτου εις το Διοικητικόν Συμβούλιον κατά την πρώτην αυτού συνεδρίασιν. Τούτο οφείλει να επικυρώση ή ν’ ακυρώση την ενέργειαν ταύτην. Η θέσις εκτός υπηρεσίας δεν στερεί τον υπάλληλον των αποδοχών του. 16.Β.α.8 Κεντρικό Ταμείο Γεωργίας,Κτηνοτροφίας και Δασών